b'\n_START_ARTICLE_\n\xc5\xa0abat\n_START_SECTION_\nPraznovanje\n_START_PARAGRAPH_\nOb petkovem son\xc4\x8dnem zahodu se v hi\xc5\xa1ah tradicionalno pri\xc5\xbegeta dve sve\xc4\x8di, ob \xc4\x8demer je opravljena molitev. Obred navadno vodi \xc5\xbeenska. Obi\xc4\x8daj narekuje da ta vodi glavno vlogo v vodenju dru\xc5\xbeine, s \xc4\x8dimer ji pripada \xc4\x8dast simboli\xc4\x8dno pri\xc4\x8deti judovski sveti dan v tednu._NEWLINE_Sve\xc4\x8di se pri\xc5\xbegeta ob natanko dolo\xc4\x8denem \xc4\x8dasu, ko sonce popolnoma zaide. \xc4\x8ce je \xc4\x8das zamujen, je sve\xc4\x8di dovoljeno pri\xc5\xbegati \xc5\xa1e 18 minut po zahodu._NEWLINE_\xc5\xa0abat se obele\xc5\xbeuje s tremi prazni\xc4\x8dnimi jedmi: ve\xc4\x8derjo v petek zve\xc4\x8der, sobotnim kosilom in obrokom v soboto zve\xc4\x8der. Fizi\xc4\x8dno delo v \xc4\x8dasu obele\xc5\xbeevanja praznika je odsvetovano, iz talmudskih tekstov pa izvira skupno 39 prepovedi po\xc4\x8detja v \xc4\x8dasu \xc5\xa1abata. Ta se v ve\xc4\x8dini nana\xc5\xa1ajo na opravila zunaj hi\xc5\xa1e in ve\xc4\x8dja fizi\xc4\x8dna dela. _NEWLINE_Katerokoli od pravil se lahko kr\xc5\xa1i in ne upo\xc5\xa1teva, \xc4\x8de je ogro\xc5\xbeeno \xc4\x8dlove\xc5\xa1ko \xc5\xbeivljenje ali v kakr\xc5\xa1nikoli nevarni situaciji.\n_START_SECTION_\nSkupnosti\n_START_PARAGRAPH_\nOrtodoksni in Konzervativni Judje navadno sledijo strogemu upo\xc5\xa1tevanju vseh ali ve\xc4\x8dine prepovedi. Ena od teh govori o odsvetovanju pri\xc5\xbeiganja ognja, zaradi \xc4\x8desar ne uporabljajo stikal za lu\xc4\x8di in prevoza z avtomobilom._NEWLINE_Reformirani Judje si pomen \xc5\xa1abata lahko predstavljajo individualno - nekateri ga praznujejo, drugi ne.'